b"\n_START_ARTICLE_\nJosep Clofent i Rosique\n_START_SECTION_\nBiografia\n_START_PARAGRAPH_\nGraduat en enginyeria t\xc3\xa8cnica industrial a l'Escola T\xc3\xa8cnica Universit\xc3\xa0ria de Canet de Mar (Maresme). Treball\xc3\xa0 a diverses empreses del sector t\xc3\xa8xtil i milit\xc3\xa0 al PSUC de 1969 a 1973. Va ser membre de l'escoltisme de 1952-1957 i promotor de l'agrupament escolta de Caldes d'Estrac. Es va integrar a Converg\xc3\xa8ncia Socialista de Catalunya (CSC) i despr\xc3\xa9s en el PSC, del que en fou primer secretari de la Federaci\xc3\xb3 del Maresme i conseller nacional. Tamb\xc3\xa9 ha estat secretari general del Maresme de la UGT de Catalunya de 1978 a 1991. _NEWLINE_A les eleccions municipals de 1987 fou escollit regidor de l'ajuntament d'Argentona i primer tinent d'alcalde a les les de 1991. Tamb\xc3\xa9 ha estat membre del Consell Comarcal del Maresme (1987-1995) i diputat a les eleccions al Parlament de Catalunya de 1988, 1992, 1995 i 1999 pel PSC-PSOE. Ha estat vicepresident de la Comissi\xc3\xb3 d'Ind\xc3\xbastria, Energia, Comer\xc3\xa7 i Turisme del Parlament de Catalunya el 1992."